Taiping felkelés

## Népesség

### Beszélt nyelvek

Nanjingi mandarin, pekingi mandarin, különböző regionális dialektusok (pl. kantoni), mandzsu

### Vallás(ok)

Taiping kereszténység, konfucianizmus, iszlám, buddhizmus

#### Történelem

Kínát a 19. század során sok megpróbáltatás érte, éhínségek és természeti katasztrófák (árvízek, földrengések), valamint a nyugati hatalmak által erővel és ópiummal kierőszakolt koncessziók és megalázó szerződések is mélyen megrázták az ősi birodalmat. A központi hatalom meggyengült, a vidékeket ellepték a banditák, és megcsappant a bizalom az uralkodó mandzsu osztály és császár iránt, továbbá a népesség rohamosan nőtt, de a művelhető földterület közel azonos maradt, ami mind élelmezési, mind társadalmi szempontból egyre aggasztóbbá vált.

Az európaiak előtt lassan fölnyílt az ország, és a kereskedőkkel, katonákkal, kutatókkal együtt egyre több misszionárius is érkezett Kínába, akik lefordított Bibliák és vallási szövegek sokaságát kezdték el terjeszteni a mandzsu uralom alatt álló nép körében.

Egy ilyen ismertető kézirat jutott a birodalmi hivatalnoki vizsgát sokadjára is elbukó, hakka népcsopotba tartozó Hong Xiuquan kezei közé is, aki először csak átfutotta, majd egy idegösszeroppanást és számos látomást követően tüzetesen is átvizsgálta azt. A keresztény szövegeket olvasva fölfedezte, hogy elragadtatott állapotában a Mennyben tett látogatást, ahol Isten (akit a hagyományos kínai istenség, Shangdi, azaz császár alakjával azonosított) és Jézus küldetést adott neki: tisztítsa meg a világot a démonoktól. A démonokban a mandzsukat, Jézusban pedig saját bátyját látta, így önmagát Isten fiatalabb fiának tekintette.

1843-ban kezdte el prédikálni tanításait, Feng Yunshan, egyik távoli unokatestvére és az első megtértek egyike társaságában, aki egyik legfontosabb társa lett, és akit saját égi öccsének tartott. A következő évek során sokat utazott az országban, hivatalos keresztény misszionáriusokkal értekezett és tanulmányozta a Bibliát, fejlesztve saját hitét és tudását, valamint tökéletesítve tanításait.

#### Ideológia

A taiping kereszténység és világnézet főbb elemei:

* Az ősi kínai hit a kereszténység szinkretikus vallása.
* Ennek megrontása a konfucianizmus és a buddhizmus, mind vallási, mind társadalmi szinten.
* Ezek káros hatásaitól meg kell tisztítani Kínát, de erényes részeiket megtartva.
* A mandzsuk démonok, a han kínaiak elnyomói.
* A lábelkötést, a magántulajdont, a nemi megkülönböztetést és a társadalmi osztályokat el kell törölni.
* Az ópium, szerencsejáték, prostitúció, rabszolgaság, többnejűség betiltása.
* Szoláris naptárra való áttérés, adminisztratív, kormányzati és technológiai modernizáció.

### Résztvevők

Istenimádó Titkos TársaságMandzsu helyőrség

### Eredmény

A helyőrség elűzésével megindul a Taiping lázadás

1850-re már több tízezer követővel rendelkezett Hong, többek közt az általános elégedetlenkedést valamint kezdődő anarchia következtében is, és egyre nagyobb ütemben tértek át a környező családok, klánok, falvak. A mozgalom kezdett komoly veszély lenni a csing kormányzatra, így üldözni kezdték a vallást és követőit, decemberben pedig már fegyveres összecsapásokra is sor került.

1851 elején a taiping fölkelők szervezett csoportja, az Istenimádó Titkos Társaság által alakított csapatok vezetésvel csata bontakozott ki a mandzsu helyőrség ellen, amelyben a lázadók meglepetésszerű győzelmet arattak. Égi jelként értelmezve a diadalt, általános lázadás kezdődött a szekta tagjai által tüzelve, tömeges megtérések közepette, ahogy a következő évben egyre több területet foglaltak el a lelkes hívők. Az ellenük küldött, nagyrészt mandzsu szervezésű és vezetésű seregek Hong Xiuquan hakka (han alcsoport) volta miatt kegyetlenkedésekbe kezdtek Kína vidéki részein, tovább növelve a taipingok népszerűségét és táborát Kína-szerte.

1852-re már Nankingot is bevették a hittől égő fölkelő csapatok, s az ország jelentős részére kiterjed uralmuk, tovább bizonyítva isteni pártfogoltságukat a nép szemében. A mélyen tradícionalista társadalom hatalmas változások elé néz a forradalom során, s egyre többen kezdik úgy érezni, a két éve trónra lépett császár elveszthette mennyei mandátumát...

#### Államigazgatás

A mozgalom igencsak militáns jellegű, forradalmi volta miatt sok helyen katonai adminisztráció működik, de ezt idővel föl fogja váltani a polgári kormányzás.

Az ország, illetve a fölkelés vezetője Hong Xiuquan (szül. 1814), Jézus Krisztus öccse, a Mennyei Birodalom császára.

A provinciákat helytartóként az öt taiping király igazgatja:

* Déli király: Feng Yunshan (szül. 1815)
* Nyugati király: Xiao Chaogui (szül. 1820)
* Keleti király: Yang Xiuqing (szül. 1821)
* Északi király: Wei Changhui (szül 1823)
* Szárnykirály: Shi Dakai (szül. 1831)